Case ID: 1196379
Sentence 0: Hökmə əsasən Təqsirləndirilən şəxs1 tamah niyyəti ilə özgənin xeyli miqdarda əmlakını etibardan sui-istifadə etmə və aldatma yolu ilə əvəzsiz və qanunsuz ələ keçirmə məqsədi ilə tanışları Təqsirləndirilən şəxs2 və Təqsirləndirilən şəxs3 ilə qabaqcadan əlbir olaraq bir qrup şəxs halında birləşib xx.xx.2017-ci il tarixdə günorta saatlarında Bakı şəhəri, Nərimanov rayonu, Ziya Bünyadov prospekti məhəllə 2082 ünvanında fəaliyyət göstərən «Dərnəgül Bazarı» adlanan tikinti materiallarının satışı mərkəzinə gələrək orada dəmir dirəklərin icarəsi ilə məşğul olan Zərərçəkmiş şəxs dükanındakı satıcısı Şahid1 özləri ilə həqiqi niyyətlərini bildirmədən aldadıb gətirdikləri ahıl yaşlı Şahid3 öz qohumları kimi təqdim edərək guya onun üçün fərdi ev tikdirdiklərini yalandan deməklə sonuncunun AZE seriyalı 05174387 nömrəli şəxsiyyət vəsiqəsini girov saxlayıb, istifadələrində olanmobil telefonların nömrələrini yazdırıb və bir aylıq icarə haqqını təşkil edən 260 (iki yüz altmış) manat məbləğində pulu ödəyib etibarını qazanmaqla dükandan hər birinin dəyəri 15 (on beş) manat olan ümumilikdə 370 (üç yüz yetmiş) ədəd dəmir dirəkləri bir aylıq icarə adı ilə götürüb ələ keçirdikdən sonra orada yükdaşıma xidməti göstərən Gəray adlı sürücünün «Foton» markalı yük avtomobilinə yüklədərək Bakı şəhəri, Sabunçu rayonu, Bakıxanov qəsəbəsindəki “Avtoşkolanın Yanı” adlanan ərazidəki ünvansız boş tikinti sahəsinə daşıyıb boşaltmışlar və sonradan elə həmin günün axşamı İbrahim adlı sürücünün yük avtomobilinə yükləyib Bakı şəhəri Nərimanov rayonu Ziya Bünyadov prospekti məhəllə 2082 ünvanında fəaliyyət göstərən «Dərnəgül Bazarı» adlanan tikinti materiallarının satışı mərkəzinə geri qaytararaq orada dəmir dirəklərin alqı-satqısı ilə məşğul olan Şahid2 öz əmlakları kimi təqdim edib 2150 (iki min bir yüz əlli) manata sataraq əldə olunmuş pulu öz aralarında bölməklə əmlak sahibi Zərərçəkmiş şəxs ümumilikdə 5550 (beş min beş yüz əlli) manat məbləğində xeyli miqdarda maddi ziyan vurub dələduzluq etmişlər.